Den Vest-Sjællandske Avis, 1821-04-07
Man venter i Paris, at den forrige Konge af Sardinien Victor Emanuel vil komme dertil; han var ifølge de sidste Efterretninger endnu ikke kommen til Nizza, da Dronningen var bleven syg underveis; Reisen over Biergene havde været meget besværlig. Man siger, at der giøres Tilberedelser i Palladset Elysee Bourbon i Paris til at modtage Deres Majestæter. - Kongens Broder Hertug, Carl Felix af Genevois har i en Declaration, som han har under 16de Marts udstædet i Modena erklæret: at han vel modtager den Kongelige Magt, men at han vil opsætte det med at antage Kongetitelen indtil hans Broder er i en fuldkommen friStilling og kan uforhindret tilkendegive om det virkelig er hans Beslutning at ville nedlægge Regieringen; endvidere erklærer han deri, at han langtfra ikke vil billige den indførte Forandring i Regieringsformen; men at han vil ansee alle de Undersaatter for Rebellere, som have eller ville forene sig med Oprørene; og han opfordrer alle Landets Jndvaanere til at modsætte sig Rebellerne. Prins Regenten meddeelte denne Declaration med en Jndledning, hvori han sagde: at den nye Konge havde besvaret denne Meddelelse, som han havde giort ham paa en Maade, som syntes at vise, at han ved sin Fraværelse ikke var rigtig underrettet om Tingenes Tilstand i hans Kongerige. Han holder det derfore for sin Pligt at opklare Hs. Majestæt om Folkets Ønsker, og han yttrer, at Regieringen haaber at Borgerne ville vedligeholde den saa lykkelig tilveiebragte Rolighed. Men det er virkeligt ikke roeligt i Piemont. En Engelsk Coureer, som har forladt Turin den 21de merder: at der herskede store Bevægelser, i denne Stad i Anledning af Hertugen af Genevois Erklæring. Mange Tropper havde faaet Ordre til at begive sig til Turin, men mange anseelige Familier udvandre af Landet. Prins-Regenten har sammenkaldet Giuntaen og Cardinal Morozzo tilligemed Syndikus Greve Barasque ere den 20de Marts afsendte med et overordentligt Budskab til Hs. Majestæt. - Revolutionen synes ikke at finde et almindeligt Biefald i hele Kongeriget. Studenterne i Turin vise sig vel meget varme derfor og have opplantet den blaae Fane med den Jndskrift: leve Kongen og de Cortes Constitution; men Studenterne ere ikke Folket; og i Savoyen, endskiøndt Revolutionen er bleven proclammeret i Chambry, har man ikke viist nogen Jnterresse for Sagen ja Soldaterne selv deserterede i det Øieblik da de skulle aflægge den nye Eed; ligeledes i Genua har man vel erklæret sig for Revolutionen; men Folket der forholder sig fuldkomment roeligt. Jmidlertid er man nu gaaet saavidt, at man ikke strax kan gaae tilbage, og ifølge Breve fra Turin har Prins-Regenten befalet en Opstand af Folket i Masse, og 6 Batailloner lette Tropper hver paa 800 Mand skulle oprettes. Men alle disse Tilberedelser ville nok snart tabe sig og Sagen faae en anden Vending saasnart Efterretningerne fra Neapel blive bekiendtgjorte. - Lord Ellenborough giorde den 27de Marts i det Engelske Overhuus et Forslag til, at man skulde bede Hs. Majestæt Kongen om at han vilde mægle Fre imellem Østerrig og Neapel. Han skildrede deri de farlige Følger som Krigen vilde have for hele Enropa og sagde: at det var indlysende at Østerrigerne vilde finde store Vanskeligheder ved at erobre Neapel; men hans Forslag blev forkastet af Huset uden Stemmesamling.